ঐতিহাসিক উপাদানরূপে এলাহাবাদ প্রশস্তির গুরুত্ব  (Importance of Allahbad Inscription )
Channel: LEARNING HISTORY
Date: 2020-05-13

গুপ্ত আমলের রাজনৈতিক ইতিহাস রচনার একটি গুরুত্বপূর্ণ উপাদান হল এলাহাবাদ প্রশস্তি । এটির রচয়িতা গুপ্ত সম্রাট সমুদ্র গুপ্তের সভাকবি ও মন্ত্রী হরিষেন । ১৮৩৪ খ্রিস্টাব্দে ক্যাপ্টেন ট্রোয়ার ‘ জার্নাল অব্ এশিয়াটিক সোসাইটি অব্ বেঙ্গল ‘ প্রথম এলাহাবাদ প্রশস্তির বিষয়ে প্রবন্ধ লেখেন । একই বছরে রেভারেন্ড W.H. MILL এলাহাবাদ প্রশস্তির পুনঃসংস্করণ একই জার্নালে প্রকাশ করেন । ১৮৩৭ খ্রিস্টাব্দে জেমস প্রিন্সেপ এবং ১৮৩৮ খ্রিস্টাব্দে জে. এফ. ফ্লিট এলাহাবাদ প্রশস্তির পাঠদ্ধার করে অনুবাদ সহ একই জার্নালে প্রকাশ করেন । ফ্লিটের পাঠদ্ধারকৃত সংস্করণটিকে সবচেয়ে বেশি বিশ্বাসযোগ্য বলে গ্রহণ করা হয় । এলাহাবাদ প্রশস্তির মোট ৩৩ টি স্তবক থাকলেও মাত্র ২২ টি অক্ষত রয়েছে । এই প্রশস্তিতে সমুদ্রগুপ্তের রাজ্যজয় এবং পরাজিত রাজাদের নাম , করদ রাজ্যগুলির নামও উল্লেখ আছে । সমুদ্রগুপ্তের সামরিক অভিযান বর্ণিত হয়েছে এই এলাহাবাদ প্রশস্তিতে । ব্রাহ্মী হরফে সংস্কৃত ভাষায় উৎকীর্ণ এই প্রশস্তিটির সাহিত্যগুণ থাকলেও রাজনৈতিক ইতিহাসের মূল্যবান উপাদান রূপে এর গ্রহণযোগ্যতা বেশি।